Šilutės r. Vilkyčių pagrindinės mokyklos **Vidaus tvarkos taisyklių,** patvirtintų direktoriaus 2012 m. kovo 19 d. įsakymu V1-107, (Šilutės r. Vilkyčių pagrindinės mokyklos direktoriaus 2016 m. spalio 31 d. įsakymu V1-106, redakcija) VII dalis „Mokinių elgesio taisyklės“

**MOKINIŲ ELGESIO TAISYKLĖS**

1. Mokiniai turi teisę:

28.1. gauti geros kokybės švietimo paslaugą;

28.2. į minties, sąžinės, religijos, žodžio laisvę; nuo 14 metų savarankiškai apsispręsti dėl dorinio ugdymo (tikybos, etikos) programos;

28.3. gauti švietimo pagalbos specialistų teikiamą su ugdymo procesu susijusią pagalbą;

28.4. gauti socialinę pedagoginę pagalbą, sveikatos priežiūrą mokykloje;

28.5. gauti informaciją apie savo pasiekimų vertinimą ir kitą su ugdymo procesu susijusią informaciją;

28.6. mokytis savitarpio pagarba grįstoje, psichologiškai, dvasiškai ir fiziškai saugioje aplinkoje, turėti higienos reikalavimus atitinkantį mokymosi krūvį;

28.7. dalyvauti mokyklos savivaldoje;

28.8. nustatyta tvarka naudotis mokyklos vadovėliais, biblioteka, sporto sale, dirbtuvėmis, mokomaisiais kabinetais, kompiuteriais ir kita įranga ar priemonėmis;

28.9. puoselėti kalbą, kultūrą, papročius, tradicijas;

28.10. dalyvauti neformaliojo ugdymo ir popamokinėje veikloje;

28.11. burtis į mokinių organizacijas, neprieštaraujančias LR įstatymams;

28.12. leisti sienlaikraščius, organizuoti mokyklines šventes;

28.13. gauti informaciją apie save, dalyvauti savo elgesio svarstyme;

28.14. įstatymų nustatyta tvarka ginti savo teises;

1. Mokiniai privalo:

29.1. laikytis Švietimo įstatymu, mokyklos nuostatais, mokymo sutartimi, šiomis Taisyklėmis ir kitais mokyklos vidiniais dokumentais nustatytų pareigų, vykdyti mokyklos administracijos, mokytojų ir kitų darbuotojų teisėtus reikalavimus;

29.2. stropiai ir sąžiningai mokytis, lavinti savo gabumus, įgyti pakankamai žinių ir patirties tam, kad teisingai pasirinktų tolesnį mokymosi ar profesinės veiklos kelią, būtų pasiruošę savarankiškam gyvenimui;

29.3. būti mandagūs, paslaugūs, ir kultūringi, pagarbiai elgtis su mokytojais, kitais mokyklos darbuotojais, mokyklos bendruomenės nariais ir mokyklos svečiais;

29.4. tausoti mokyklos patalpas, inventorių, mokymo priemones, priešingu atveju atlyginti netinkamu elgesiu mokyklai padarytą turtinę žalą;

29.5. nevartoti alkoholio, narkotinių medžiagų, nerūkyti, nežaisti azartinių žaidimų, nesmurtauti, nesisavinti ne savo daiktų, nereikalauti pinigų iš kitų mokinių;

29.6. be priežasties nevėluoti į pamokas, nepraleidinėti pamokų; praleidus pamokas kitą

dieną atnešti klasės vadovui tėvų (globėjų) ar gydytojų pažymą;

29.7. kalbėti taisyklinga kalba, nevartoti necenzūrinių žodžių;

29.8. pamokų, pertraukų, renginių metu elgtis taip, kad nekiltų pavojus jų pačių ir kitų

sveikatai ir gyvybei, be mokytojo leidimo neišeiti iš pamokos;

29.9. turėti reikalingas pamokai priemones;

29.10. palaikyti švarą mokykloje ir jos teritorijoje;

29.11. į pamokas ateiti tvarkingai apsirengus, kūno kultūros, šokio pamokose dalyvauti

su tinkama apranga ir avalyne;

29.12. pamokų metu nedėvėti striukių paltų, kepurių;

29.13. laikytis saugos taisyklių: neliesti apšvietimo lempų, priešgaisrinės apsaugos priemonių, elektros rozečių, elektros skydų, negadinti santechninių įrengimų;

29.14. nebėgioti koridoriais, laiptais, sukeliant pavojų sau ir kitiems;

29.15. padėti mokytojams palaikyti tvarką valgykloje, renginių metu;

29.16. nesinešti į mokyklą daiktų, nereikalingų ugdymo procesui;

29.17. pamokų metu nesinaudoti mobiliuoju telefonu, garso grotuvais; pažeidus šią nuostatą netinkamai naudojami daiktai paimami iš mokinio, perduodami direktoriui ir grąžinami tik tėvams (globėjams, rūpintojams);

29.18. prieš kiekvienų mokslo metų pradžią pasitikrinti sveikatą ir iki rugsėjo 1 d. pateikti klasės vadovui medicininę pažymą apie sveikatos būklę;

29.19. nesivesti pašalinių asmenų į mokyklos patalpas ir renginius be mokyklos administracijos leidimo;

29.20. vykti į ekskursijas ir kitas išvykas tik mokyklos administracijai leidus.

1. Mokinių skatinimo kriterijai:

30.1. už labai gerus mokymosi pasiekimus;

30.2. už gerus rezultatus konkursuose, olimpiadose, varžybose;

30.3. už aktyvią veiklą, naujas iniciatyvas;

30.4. už taurius, drąsius poelgius.

1. Mokinių skatinimo priemonės:

31.1. įrašas elektroniniame dienyne;

31.2. pagyrimas, viešas pagyrimas;

31.3. padėka mokiniui ir jo tėvams;

31.4. apdovanojimai: padėkos raštai, diplomai, dovanos, prizai;

31.5. ekskursijos.

1. Mokinių drausminimo priemonės:

32.1. individualus pokalbis;

32.2. žodinė, rašytinė pastaba;

32.3. mokinio paaiškinimas raštu;

32.4. tėvų informavimas (įrašas elektroniniame dienyne, telefonu, raštu);

32.5. tėvų (globėjų, rūpintojų) kvietimas atvykti į mokyklą;

32.6. apsilankymas mokinio šeimoje;

32.7. svarstymas Vaiko gerovės komisijos posėdžiuose;

32.8. pastaba, papeikimas (mokyklos direktoriaus įsakymo forma, įsegama į mokinio asmens bylą);

32.9. raštiškas pranešimas socialiniams partneriams;

32.10. kreipimasis į Šilutės rajono savivaldybės administracijos Vaiko gerovės komisiją dėl vaikui minimalios priežiūros priemonių skyrimo.

1. Drausminimo priemonės skiriamos 1-10 klasių mokiniams už elgesio taisyklių pažeidimus.
2. Drausminimo priemonės mokiniui galioja nuo mokslo metų pradžios iki pabaigos.
3. Mokiniams drausminimo priemones skiria:

35.1. mokytojai;

35.2. klasių vadovai;

35.3. socialinis pedagogas;

35.4. administracija;

1. Drausminimo priemonių taikymas:

36.1. mokytojas, klasės vadovas, socialinis pedagogas ir administracija priima sprendimą, kokias mokiniams drausminimo priemones taikyti;

36.2. klasės vadovas mokinių elgesio taisyklių pažeidimo atveju nebaigtą spręsti problemą, sprendžia kartu su mokyklos socialiniu pedagogu arba administracija;

36.3. klasės vadovo, socialinio pedagogo ar mokyklos administracijos iniciatyva mokinio elgesys gali būti svarstomas Vaiko gerovės komisijos posėdyje;

36.4. kiti mokyklos personalo darbuotojai pastebėję netinkamą mokinio elgesį pareiškia žodinę pastabą ir apie įvykį praneša klasės vadovui, socialiniam pedagogui ar administracijai;

36.5. drausminių nuobaudų skyrimas viešinamas, su nuobaudomis supažindinant mokyklos bendruomenės narius;

36.6. drausminimo priemones mokiniui taikantys asmenys privalo laikytis konfidencialumo reikalavimų, etikos ir kitų principų, nežeminančių vaiko ir jo tėvų (globėjų, rūpintojų) orumo.

\_\_\_\_\_\_\_\_\_\_\_\_\_\_